tomron87/hebrew-wikipedia-sentences-corpus huggingface dataset:
תחום זה כולל אחריות רחבה להבטחת התאמה בין פעילות מחלקת החינוך לבין המדיניות והתוכניות של הממשלות המקומיות והמדינות.
פיתוח ויישום של מדיניות, תוכניות ופעילויות הנוגעות לענייני חינוך יסודי ותיכוני.
הבטחת יישום תוכניות ומדיניות מחלקת החינוך באופן שמשלים ומשתלב עם המדיניות, התוכניות והנהלים של המדינות ושל מערכות בתי הספר המקומיות.
שמירה על הרמוניה בין המאמצים הפדרליים למאמצים המקומיים ליצירת מערכת חינוך יעילה ומותאמת.
קיום דיאלוג ושיתופי פעולה עם קובעי המדיניות במדינות ובמערכות בתי הספר המקומיות.
זיהוי הבדלים במדיניות, בתוכניות ובנהלים בתחום החינוך, והבטחת התאמת תקנות המשרד לצרכים המקומיים.
ניתוח והשפעה על ההחלטות הפדרליות בנוגע לחינוך, תוך התחשבות במערכות החינוך המקומיות והמדיניות של המדינות.
צמצום פערים ושיפור היישום של מדיניות פדרלית באופן שלא יפגע במערכות המקומיות.
רשויות החינוך המקומיות רשאיות לדווח לסגן המזכיר על כללים או תקנות שהוציאה מחלקת החינוך, אשר סותרים כללים או תקנות שהונפקו על ידי מחלקות או סוכנויות פדרליות אחרות, או על ידי מחלקות אחרות בתוך מחלקת החינוך עצמה.
במידה שסגן המזכיר יקבע, לאחר התייעצות עם המחלקה או הסוכנות הפדרלית הרלוונטית, כי אכן קיימת סתירה כזו, עליו לדווח על הסתירה למחלקה או לסוכנות הפדרלית הנוגעת בדבר, בצירוף המלצות לפתרון הבעיה.
סגן מושל נברסקה הוא הבכיר השני במעלתו ברשות המבצעת במדינת נברסקה, אחרי מושל נברסקה.
על פי חוקת נברסקה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
טרם חקיקת חוקת 1875, בנברסקה לא היה קיים תפקיד סגן המושל.
אם המושל נפטר, התפטר או הודח מתפקידו (כפי שקרה למושל דייוויד באטלר בשנת 1871), מזכיר המדינה של נברסקה היה מתמנה למושל דה פקטו עד למילוי המשרה בבחירות הבאות.
חוקת 1875 יצרה את תפקיד סגן המושל בנברסקה, מה שהוביל לבחירתו הראשונה של סגן מושל בבחירות 1876.
לפני שנת 1962, המושל וסגן המושל נבחרו לתקופות כהונה בנות שנתיים, אך בשנת 1962 אישרו הבוחרים תיקון חוקתי שקבע כי החל משנת 1966 ייבחרו המושל וסגנו לתקופות כהונה של ארבע שנים.
עם זאת, לפני 1974, המושל וסגן המושל התמודדו בנפרד בבחירות הכלליות ולעיתים היו מגיעים ממפלגות שונות.
החל משנה זו, בעקבות תיקון חוקתי, השתנה התהליך כך שהמועמדים לתפקיד המושל וסגן המושל זכו כל אחד במועמדותיהם בנפרד בבחירות המקדימות, אך בבחירות הכלליות התמודדו יחדיו כעמיתים למרוץ.
לבסוף, בשנת 2002, שוב תוקנה החוקה כדי לאפשר למועמדים לתפקיד מושל לבחור את מועמדם לתפקיד סגן המושל לאחר שניצחו בפריימריז של מפלגתם, כך שסגן המושל אינו נבחר עוד בנפרד מהמושל בשום שלב.
על פי החוק בנברסקה, סגן המושל משמש כיושב ראש בית המחוקקים של נברסקה, ממלא מקום המושל כשזה נעדר מהמדינה או אינו כשיר לתפקידו, ומבצע משימות נוספות שהוקצו לו או לה בידי המושל.
סגן מושל נברסקה משמש גם כממונה על ביטחון המולדת במדינה וכיושב ראש צוות מדיניות ביטחון המולדת של המושל.
לפני שנת 1971 תפקיד סגן המושל נחשב למשרה חלקית למעט במהלך מושב החקיקה הבין-שנתי.
כאשר בית המחוקקים החל להתכנס מדי שנה, תפקיד סגן המושל הפך למשרה מלאה.
סגן מושל מונטנה הוא הבכיר השני במעלתו ברשות המבצעת במדינת מונטנה, אחרי מושל מונטנה.
על פי חוקת מונטנה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
משרת סגן המושל במונטנה הוקמה עם קבלת המדינה לאיחוד בשנת 1889. מאז, סגני המושל מילאו תפקידים משתנים בהתאם לצורכי הממשל והעדפות המושלים.
בחוקת מונטנה הראשונה משנת 1889, הוגדר סגן המושל כנשיא הסנאט של מונטנה.
עם זאת, בשנת 1972 נוסחה חוקה חדשה במונטנה ובה הוסר תפקידו של סגן המושל כנשיא הסנאט.
בשנת 1908 המושל ג'וזף טול התפטר מתפקידו מסיבות בריאותיות, וסגן המושל אדווין נוריס ירש את מקומו ונבחר לאחר מכן לתקופת כהונה מלאה.
בשנת 1933, המושל ג'ון אריקסון התפטר מתפקידו כדי שסגנו, פרנק הנרי קוני, יוכל למנות אותו אל הסנאט של ארצות הברית.
קוני עצמו נפטר במהלך כהונתו בשנת 1935, ונשיא הסנאט המדינתי אלמר הולט, ירש את תפקידו כמושל.
בשנת 1962 המושל דונלד גרנט נאטר נהרג בתאונה אווירית, וסגן המושל טים באבקוק השלים את יתרת כהונתו של נאטר ואף נבחר לתקופת כהונה מלאה בבחירות 1964.
סגן המושל עשוי לקבל סמכויות ותחומי אחריות בארבע דרכים עיקריות:
מהחוקה – חובות וסמכויות המוגדרות בחוקת המדינה.
מהרשות המחוקקת – באמצעות חוקים שנחקקו בידי בית המחוקקים המדינתי.
מהמושל – באמצעות מינוי ישיר או צו ביצועי של מושל מונטנה.
מיוזמה אישית – באמצעות יוזמות אישיות של סגן המושל במהלך כהונתו.
פעמים תכופות סמכויותיו של סגן המושל הן שילוב של גורמים אלו.
הסמכות החוקתית המרכזית והמשותפת לכל סגני המושלים היא לשמש כממלא מקום רשמי של המושל ולהיות הראשון בסדר הירושה למשרת המושל במקרה שהמושל אינו מסוגל להמשיך בתפקידו.
סגן מושל ורמונט הוא הבכיר השני במעלתו ברשות המבצעת במדינת ורמונט, אחרי מושל ורמונט.
סגן המושל ה-82 והנוכחי של ורמונט הוא ג'ון רודג'רס, המכהן מטעם המפלגה הרפובליקנית.
תפקידיו העיקריים של סגן המושל כוללים:
מילוי מקום המושל – כאשר המושל שוהה מחוץ לוורמונט או אם נמצא לא כשיר למילוי תפקידו מסיבה כזו או אחרת.
נשיא הסנאט של ורמונט – סגן המושל מוגדר כנשיא הסנאט המדינתי על פי חוקת ורמונט.
מתוקף תפקיד זה מכריע הצבעות שמסתיימות בשוויון.
ירושת המושל – במקרה של התפנות משרת המושל, סגן המושל יורש את תפקידו מתוקף היותו הראשון בסדר הירושה של המושל.
קביעת הרכב ועדות הסנאט – כחבר בוועדת הוועדות של הסנאט, סגן המושל משתתף בקביעת שיבוצי חברי הסנאט לוועדות השונות, וכן בבחירת יושבי הראש וסגניהם, ופקידי הוועדות.
חוקת ורמונט מתייחסת אל הבחירות לתפקיד סגן המושל לא בפרק העוסק ברשות המבצעת, אלא בפרק 2, סעיפים 43–55 לחוקה.
סעיפים אלה עוסקים בהליכי בחירות, נבחרי ציבור ותקופות כהונה.
ורמונט היא אחת משתי מדינות בלבד (השנייה היא שכנתה ניו המפשייר) שבהן נערכות בחירות לסגן המושל אחת לשנתיים, דהיינו בכל שנה זוגית (למשל 2020, 2022, 2024 וכן הלאה).
מבחינה חוקית, טקס ההשבעה לתפקיד של סגן המושל נקבע תמיד ליום חמישי הראשון שאחרי יום שלישי הראשון בינואר שלאחר הבחירות.
על פי החוק בוורמונט, בחירות לסגן המושל מתקיימות בנפרד מהבחירות לתפקיד המושל, הן בבחירות המקדימות והן בבחירות הכלליות.
משמעות הדבר היא כי ייתכן מצב שבו המושל וסגנו מגיעים ממפלגות שונות.
אם משרת סגן המושל אינה מאוישת לאחר הבחירות, האספה הכללית של ורמונט מתכנסת על שני בתיה ובוחרת את סגן המושל בהצבעה מבין שלושה מועמדים.
מאז ייסוד המפלגה הרפובליקנית בשנות ה-50 של המאה ה-19 ועד שנות ה-60 של המאה ה-20, רק רפובליקנים ניצחו בבחירות כלליות לתפקידים מדינתיים בוורמונט.
אחת השיטות שאפשרה זאת הייתה "כלל ההר" (Mountain Rule).
על פי הוראות כלל ההר, אחד משני נציגיה של ורמונט בסנאט של ארצות הברית היה תושב הצד המזרחי של ההרים הירוקים, והשני היה תושב הצד המערבי.
נוסף על כך, גם משרות המושל וסגן המושל התחלפו בין תושבי הצד המזרחי והמערבי.
מועמדים לתפקיד המושל וסגן המושל הורשו לכהן בשתי כהונות של שנה אחת כל אחת, ולאחר מכן בכהונה אחת בת שנתיים.
במשך כמעט 100 שנה, מועמדים רפובליקנים פוטנציאליים לתפקידים בוורמונט הסכימו לציית לכלל ההר למען אחדות המפלגה.
בשנות ה-60 של המאה ה-20, נסיקתה של המפלגה הדמוקרטית בוורמונט ובניית הכביש בין-מדינתי 89 תרמו גם הם לסיום כלל ההר.
אף שכביש 89 הוא כביש אורך מדרום לצפון, הוא חוצה את ורמונט גם ממזרח למערב ושינה את הדרך בה תפסו תושבי ורמונט את חלוקת המדינה.
סגן מושל וירג'יניה הוא הבכיר השני במעלתו ברשות המבצעת בקהיליית וירג'יניה שבארצות הברית, אחרי מושל וירג'יניה.
סגן המושל נבחר אחת לארבע שנים יחד עם המושל והתובע הכללי.
מכיוון שסגן המושל נבחר בנפרד מהמושל, ייתכן כי השניים יכהנו מטעם שתי מפלגות שונות.
סגן המושל משמש כנשיא הסנאט של וירג'יניה והוא הראשון בסדר הירושה למשרת המושל.
אם המושל נפטר, מתפטר או עוזב את תפקידו מסיבה אחרת, סגן המושל מתמנה למושל.
בווירג'יניה, המושל אינו יכול לכהן בשתי כהונות רצופות, אך סגן המושל רשאי ואין עליו הגבלת כהונה.
סגנית המושלת ה-43 והנוכחית של וירג'יניה היא גזלה האשמי, המכהנת מטעם המפלגה הדמוקרטית.
החל משנות ה-30 של המאה ה-17, פקידי ממשל שונים במושבת וירג'יניה מונו מטעם המלוכה הבריטית כדי לסייע למושלי המושבה בביצוע תפקידם.
פקידים אלה כונו במשותף "מועצת המושל" או "מועצת המדינה".
אחד מחברי המועצה מונה כסגנו של המושל, ונשא את סמכויות המושל בהיעדרו.
חוקת וירג'יניה משנת 1776 ביטלה מוסד זה.
חוקת וירג'יניה של 1851 יצרה את המשרה המודרנית של סגן המושל.
היא קבעה כי בעל התפקיד ייבחר בבחירות ישירות והעניקה לו את התפקיד הסטטוטורי של נשיא הסנאט של וירג'יניה.
מכוח תפקיד זה החליף סגן המושל את יושב ראש הסנאט, שנבחר עד אז על ידי חברי הסנאט ושימש כפקיד הממונה עליהם משנת 1776 ועד 1852.
במהלך מלחמת האזרחים האמריקנית התקיימו בווירג'יניה שתי ממשלות שונות, ובהתאם לכך מונו שני סגני מושל שונים.
בין השנים 1865 ל-1870 מונו סגני המושלים על ידי הגנרל המפקד של המחוז הצבאי הראשון .
בשנת 1870 התקבלה וירג'יניה מחדש לאיחוד הפדרלי, ומאותה שנה נבחרו סגני המושל בבחירות ישירות.
באותה שנה אימצה המדינה חוקה חדשה שהעניקה לסגן המושל את הסמכות להצביע במקרים של שוויון קולות בסנאט.
דאגלס ויילדר, שהושבע לתפקידו בשנת 1986, היה סגן המושל האפרו-אמריקאי הראשון של וירג'יניה.
וינסום ארל-סירס, שנכנסה לתפקיד בינואר 2022, היא האישה הראשונה שנבחרה לתפקיד.
על מנת לכהן כסגן מושל וירג'יניה, על המתמודד לתפקיד להיות:
תושב ומצביע רשום של קהיליית וירג'יניה לפחות בחמש השנים שקדמו למועד הבחירות,
בווירג'יניה נערכות בחירות חוץ-שנתיות , דהיינו בחירות בשנים אי-זוגיות שלא מתקיימות בהן הבחירות לנשיאות ארצות הברית או בחירות אמצע הכהונה.
הבחירות במדינה מתקיימות בשנה שלאחר הבחירות לנשיאות ולפני בחירות האמצע (למשל 2021, 2025, 2029 וכן הלאה).
לפי חוק, טקס ההשבעה לתפקיד של סגן המושל מתקיים ביום שבת שלאחר יום רביעי השני בחודש ינואר שאחרי הבחירות.
על פי החוק, סגני המושל נבחרים בנפרד מהמושלים הן בבחירות המקדימות והן בבחירות הכלליות.
משמעות הדבר היא שייתכן מצב שבו המושל וסגנו יגיעו ממפלגות שונות; הפעם האחרונה בה אירע מקרה שכזה היה בין השנים 2006–2010, כאשר סגן המושל הרפובליקני ביל בולינג כיהן תחת המושל הדמוקרטי טים קיין.
במקרה של שוויון בין שני מועמדים או מחלוקת על תוצאות הבחירות, תתכנס ישיבה משותפת של האספה הכללית של וירג'יניה כדי להכריע את המחלוקת את השוויון בהצבעה.
סגן מושל מיזורי הוא הבכיר השני במעלתו ברשות המבצעת במדינת מיזורי, אחרי מושל מיזורי.
על פי חוקת מיזורי, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
כמו כן, סגן המושל משמש דה יורה כנשיא הסנאט של מיזורי.
חוקת מיזורי מגדירה את תפקידו של סגן מושל מיזורי בפרק ארבע, סעיף 10, כדלקמן:
על מנת לכהן כסגן מושל מיזורי, על פלוני לעמוד בדרישות הבאות:
להיות לפחות בן 30 שנה;
להיות אזרח ארצות הברית לפחות ב-15 השנים האחרונות;
להיות תושב מיזורי לפחות בעשר השנים האחרונות.
מיזורי בוחרת את סגן המושל במקביל אל הבחירות לנשיאות ארצות הברית (למשל בשנים 2024, 2028, 2032 וכן הלאה).
על פי החוק, טקס ההשבעה לתפקיד של סגן המושל מתקיים תמיד ביום שני השני בחודש ינואר שלאחר הבחירות.
סגן המושל עומד לבחירות בנפרד מהמושל, לכן ייתכן שישתייך למפלגה שונה מזו של המושל.
אין הליך קבוע למילוי משרתו של סגן המושל במידה והיא מתפנה.
על פי סעיף 4 בפרק הרביעי לחוקת מיזורי, למושל הסמכות למנות ממלאי מקום למשרות ציבוריות שהתפנו "אלא אם נקבע אחרת בחוק".
סעיף 105.030 של חוקי מיזורי מגדיר את סמכות המושל למנות ממלאי מקום, אך מחריג במפורש את משרת סגן המושל מסמכות זו.
הצעה שנועדה להעניק למושל את הסמכות למנות סגן מושל במקרה של התפנות המשרה נדחתה על ידי בית הנבחרים של מיזורי ב-17 במאי 2018.
בהיסטוריה של מיזורי, שלושה סגני מושל מונו לתפקיד לאחר שהתפנתה המשרה: מייק קיהו ב-2018, ג'ו מקסוול ב-2000, וויליאם מוריס ב-1969. קיהו מונה לאחר שסגן המושל מייק פרסון התמנה למושל בעקבות התפטרותו של אריק גרייטנס.
מקסוול ומוריס נבחרו מראש לתפקיד לתקופת כהונה עתידית ומונו למלא את המשרה שהתפנתה לפני השבעתם הרשמית.
עם זאת, מוריס לא הוכר על ידי נשיא הסנאט המדינתי באותה תקופה, ולכן לא מילא את חובות התפקיד עד לתחילת כהונתו הרגילה.
סגן מושל רוד איילנד הוא הבכיר השני במעלתו ברשות המבצעת במדינת רוד איילנד, אחרי מושל רוד איילנד.
על פי חוקת רוד איילנד, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
ראשיתו של התפקיד עוד בתחילת שנות ה-60 של המאה ה-17, כאשר נוצר תפקיד המשנה למושל מושבת רוד איילנד ומטעי פרובידנס.
התפקיד נקרא בתחילה "המשנה למושל" (Deputy Governor), בניגוד לשם התפקיד בעת המודרנית (Lieutenant Governor) – סגן מושל.
נושא התפקיד הראשון היה ויליאם ברנטון , שהחל את תפקידו בנובמבר 1663.
תפקידו של סגן המושל מעוגן בסעיף הראשון בפרק 9 לחוקת רוד איילנד, המוגדר כדלקמן:
חוקת רוד איילנד מטילה את התנאים הבאים על פלוני המכהן כסגן המושל או שמתמודד לתפקיד:
להיות בוחר רשום במדינת רוד איילנד;
לא מרצה עונש מאסר, לא נמצא תחת מאסר על-תנאי, או משוחרר על תנאי בגין עבירת פשע;
אינו מחויב בכל שבועת אמונים אחרת, ובכלל זה אינו מחזיק בכל משרה מדינתית אחרת או במשרה פדרלית.
סגן מושל מרילנד הוא התפקיד השני בחשיבותו הפוליטית במדינת מרילנד שבארצות הברית.
סגן המושל הוא הראשון בסדר הירושה של מושל מרילנד, ומתמנה למושל אם זה האחרון נפטר, מתפטר, או מודח מתפקידו.
משרתו של סגן המושל נוצרה עם תיקון חוקת המדינה ב-1970, לאחר שהייתה קיימת בעבר בשנות ה-60 של המאה ה-19. סגנית המושל ה-10 והנוכחית של מרילנד היא ארונה מילר הדמוקרטית, שהחלה את כהונתה ב-18 בינואר 2023.
התפקיד נוצר לראשונה בחוקת מרילנד משנת 1864. במסגרת שיטת הממשל תחת חוקה זו שימש סגן המושל כנשיא הסנאט של מרילנד, והיה אמור להיכנס לתפקיד המושל במקרה שהמושל המכהן נפטר, התפטר, הודח או ייפסל מכהונה.
החוקה הנוכחית של המדינה, שהתקבלה בשנת 1867, ביטלה את מוסד סגן המושל.
עם זאת, במשאל עם שנערך במרילנד ב-3 בנובמבר 1970, הוקם התפקיד מחדש במסגרת תיקון חוקתי שאושרר במשאל העם.
לפי התיקון החוקתי מ-1970, סגן המושל לפיכך, מוסד סגן המושל במרילנד חלש מזה שבמדינות אחרות אחדות (אם כי לא בכולן).
למשל, במדינות רבות — ובראשן טקסס — משמש סגן המושל כנשיא הסנאט המדינתי, ובקליפורניה הוא נוטל על עצמו את סמכויות המושל כולן כאשר המושל מחוץ למדינה.
בשתי מדינות אלו, כמו גם באחרות, נבחר סגן המושל באופן עצמאי מן המושל.
בפועל, סגן מושל מרילנד משתתף תדיר בישיבות הקבינט, עומד בראש ועדות שונות וצוותי משימה, מייצג את המדינה בטקסים ובאירועים — עם המושל או בלעדיו — ומשמש יועץ פוליטי למושל.
במקרה בו המושל נפטר, מתפטר או מודח מתפקידו (בעקבות הרשעה בהליך הדחה), נכנס סגן המושל לתפקיד המושל באופן מידי.
כאשר נוצר ואקום בתפקיד סגן המושל, ממנה המושל לתפקיד את איש אמונו בתנאי שזה אושר ברוב קולות האספה הכללית של מרילנד.
במדינת מרילנד סגן המושל נבחר בבחירות האמצע אחת לארבע שנים – דהיינו בשנים זוגיות שלא מתקיימות בהן הבחירות לנשיאות ארצות הברית (למשל 2026, 2030, 2034 וכן הלאה).
על-פי החוק המדינתי, טקס ההשבעה של סגן המושל מתקיים תמיד ביום רביעי השלישי של חודש ינואר שלאחר הבחירות.
במרילנד נבחרים המושל וסגנו בכרטיס משותף.
במקרה של שוויון בתוצאות הבחירות, מתכנסת האספה הכללית ובוחרת את בעלי תפקידים אלה מתוך המועמדים שנוצר ביניהם שוויון.
סגן מושל אילינוי הוא הבכיר השני במעלתו ברשות המבצעת במדינת אילינוי, אחרי מושל אילינוי.
באילינוי, המושל וסגנו נבחרים במשותף בבחירות ישירות.
מועמדים למשרת המושל בוחרים את עמיתם למרוץ בעת הגשת המועמדות, ושמותיהם מופיעים יחד בפתקי ההצבעה בבחירות המקדימות.
על פי חוקת אילינוי, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
פאט קווין היה האחרון שעשה כן, כאשר ירש את מקומו של רוד בלאגוייביץ' לאחר הדחתו בשנת 2009. סגן המושל מפקח על ועדות ומועצות מדינתיות שונות בהתאם לחוקי אילינוי.
באופן מסורתי, סגני המושלים של אילינוי השתייכו למפלגה הדמוקרטית או אל המפלגה הרפובליקנית.
סגנית המושל ה-48 והנוכחית היא ג'וליאנה סטרטון מהמפלגה הדמוקרטית, שהחלה את כהונתה ב-14 בינואר 2019.
עד לחוקה של שנת 1970 נבחרו המושל וסגן המושל בנפרד.
החוקה החדשה הנהיגה בחירות משותפות לשני התפקידים, אך בשלב הבחירות המקדימות המשיכו המועמדים להיבחר בנפרד.
בעקבות הבחירות שהתקיימו בשנים 1986 ו-2010, בהן נאלצו המועמדים הדמוקרטיים לתפקיד המושל להתמודד עם מועמדים לא-רצויים או קיצוניים לתפקיד סגן המושל, ביטלה האספה הכללית של אילינוי את הדרישה לערוך בחירות מקדימות נפרדות.
הבחירות למשרת המושל בשנת 2014 היו הראשונות בהן התמודדו המועמדים למושל ולסגן המושל יחד באותו פתק גם בשלב המקדימות.
סגן מושל אילינוי ממלא מגוון תפקידים שהוסמכו לו בחוקים המדינתיים.
בין תחומי אחריותו: יושב ראש מועצת המושל לענייני אזורים כפריים, יו"ר הבנק הכפרי של אילינוי לאיגרות חוב, ראש תוכנית "הרחוב הראשי של אילינוי" (Illinois Main Street Program), ויו"ר המועצה לתיאום נהר האילינוי.
בנוסף לתפקידים אלה, רשאי סגן המושל ליטול על עצמו משימות נוספות בכפוף להאצלת סמכויות מהמושל, או ליזום תחומי פעילות משלו.
דוגמה לכך היא עבודתה של סגנית המושל לשעבר, קורין ווד , שעסקה בנושאי בריאות האישה.
סגן המושל משמש גם כדובר מחליף של מושל באירועים ברחבי המדינה ונציג של ממשלת אילינוי.
לפני אימוץ חוקת אילינוי משנת 1970, שימש סגן המושל גם כנשיא הסנאט של אילינוי.
עם ביטול התפקיד הזה, ירדה חשיבותו של משרד סגן המושל – עובדה שתרמה, בין היתר, לתחושת ה"שיעמום" שהובילה את סגן המושל הראשון של ג'יימס תומפסון, דייב או'ניל , להתפטר מתפקידו בשנת 1981.
על פי סעיף 7 בפרק 5 לחוקת אילינוי, אם סגן המושל אינו כשיר לכהונה או שהתווצר ואקום בתפקידו, המשרה תיוותר ריקה עד סוף הכהונה.
לפיכך, לא היה סגן מושל באילינוי במשך כשנתיים – מהיום שבו פאט קווין החליף את רוד בלאגוייביץ' לאחר הדחתו, ועד לבחירתה והשבעתה של שילה סיימון לתפקיד.
בדומה למושל, גם לסגן המושל ישנן לשכות רשמיות הן בספרינגפילד, עיר הבירה של אילינוי; והן בשיקגו, העיר הגדולה במדינה.
סגן המושל של אילינוי מכהן במשך ארבע שנים.
טקס ההשבעה לתפקיד נערך ביום שני השני של חודש ינואר שלאחר הבחירות למשרת המושל.
על מנת לכהן כסגן מושל אילינוי, על נושא המשרה לעמוד בדרישות הבאות:
להיות תושב אילינוי בשלוש השנים שקדמו להיבחרו לתפקיד;
לא להחזיק בשום משרה ממשלתית אחרת במהלך כהונתו.
סגן מושל ג'ורג'יה הוא הבכיר השני במעלתו ברשות המבצעת במדינת ג'ורג'יה שבארצות הברית, אחרי מושל ג'ורג'יה.
על פי חוקת ג'ורג'יה, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
כמו כן, סגן המושל משמש דה יורה כנשיא הסנאט של ג'ורג'יה.
תפקיד סגן המושל נוסד מכוח תיקון לחוקת המדינה בשנת 1945. לפני כן לא היה קיים בג'ורג'יה תפקיד זה.
סגן המושל הראשון של ג'ורג'יה, מלווין תומפסון, נבחר לתפקידו בשנת 1946 והיה מעורב ב"מחלוקת שלושת המושלים" .
סגן מושל המכהן של ג'ורג'יה הוא ברט ג'ונס הרפובליקני, שהושבע לכהונתו ב-9 בינואר 2023.
משרת סגן מושל ג'ורג'יה נוסדה משהתקבל תיקון לחוקת המדינה בשנת 1945. תכליתה העיקרית של המשרה הייתה לשמש מנגנון ירושה במקרה של התפנות משרת מושל ג'ורג'יה.
מלווין תומפסון היה הראשון שנבחר לתפקיד בשנת 1946. בעקבות מחלוקת שלושת המושלים הוא כיהן כסגן מושל במשך חודשיים בלבד (ינואר–מרץ 1947), ולאחר מכן נכנס לתפקיד המושל במרץ 1947, עד לקיום בחירות מיוחדות בראשית נובמבר 1948. באותה שנה נבחר מרווין גריפין לתפקיד סגן המושל.
גריפין קבע במהלך כהונתו כמה תקדימים בלתי־רשמיים, ובראשם נטילת תפקיד הנהגתי פעיל בסנאט של ג'ורג'יה, ומינוי יושבי ראש ועדות הסנאט בהסכמת המושל.
בשנת 2003 שינה הסנאט את התקנון שלו והעביר את סמכות מינוי יושבי ראש הוועדות לנשיא הזמני של הסנאט.
בנובמבר 2010 הצביע הרוב הרפובליקני בסנאט בעד שינוי נוסף בתקנון, שבמסגרתו נשללה מסגן המושל הסמכות למנות את חברי ועדות הסנאט.
על כל המועמדים לתפקיד סגן מושל להיות אזרחי ארצות הברית במשך לפחות 15 שנים, ותושבי מדינת ג'ורג'יה במשך לפחות שש השנים שקדמו לבחירות.
סגן המושל נבחר בפתק הצבעה נפרד מזה של המושל, ולא כעמית למרוץ.
סגן המושל אינו נתון להגבלת כהונה.
סמכויותיו הפורמליות של סגן מושל ג'ורג'יה מוגבלות בחוקת המדינה לשני היבטים מרכזיים: לשמש כנשיא הסנאט של ג'ורג'יה, ולשמש דה פקטו כמושל בכל מקרה שבו משרת המושל מתפנה עקב מותו של המושל או קביעה של בית המשפט העליון המדינתי כי המושל אין המושל כשיר למלא תפקידו.
במצב כזה, סגן המושל מקבל לידיו את סמכויות וחובות המושל עד לבחירות הכלליות הבאות במדינה.
כנשיא הסנאט, סגן המושל מנהל את הדיונים במליאה.
מאחר שאינו חבר הסנאט עצמו, נאסר עליו ליזום או להגיש הצעות חוק.
תקנון הסנאט של ג'ורג'יה מגדיר כי נשיא הסנאט ממנה שני סנאטורים לוועדת השיבוצים (Committee on Assignments) ומשמש כיו"ר ועדה זו, אך רשאי להצביע רק במקרה של שוויון קולות.
בנוסף, נשיא הסנאט הוא חבר בוועדת המִנהל (Committee on Administrative Affairs) וממנה שלושה חברים נוספים לוועדה זו.
תחת פיקוח הסנאט, נשיא הסנאט "ידווח כעניין שבשגרה וללא דיון על הפניית הצעות חוק לוועדה המתאימה".
כמי שעומד באורח רשמי בראשות הסנאט, סגן המושל רשאי להפעיל השפעתו על החקיקה במדינה, אף שהסנאט רשאי להתעלם מרצונותיו לפי שיקול דעתו.
סגן מושל ויסקונסין הוא הבכיר השני במעלתו ברשות המבצעת במדינת ויסקונסין שבארצות הברית, אחרי מושל ויסקונסין.
על פי חוקת ויסקונסין, סגן המושל יתמנה למושל במקרה של מוות, נבצרות קבועה, התפטרות או הדחה של המושל.
מאז קבלתה של ויסקונסין לאיחוד בשנת 1848 כיהנו 44 איש בתפקיד סגן המושל.
שניים מהם – וורן נולס וג'ק אולסון – כיהנו בתפקיד זה בתקופות כהונה לא־רצופות.
סגן המושל הראשון היה ג'ון הולמס, שנכנס לתפקידו ב-7 ביוני 1848.
סגנית המושל המכהנת של ויסקונסין היא שרה רודריגז הדמוקרטית, שהושבע לכהונתה ב-3 בינואר 2023.
חוקת ויסקונסין מגדירה את תפקידו של סגן המושל בפרק החמישי לחוקה, העוסק ברשות המבצעת:
עד שנת 1979 קבעה חוקת ויסקונסין כי רק במקרה של מות המושל, התפטרותו או הדחתו מהתפקיד, היעדרותו מן המדינה או נבצרות עקב מחלה, "הסמכויות והחובות של משרת מושל ויסקונסין יועברו לסגן המושל".
סגני מושל שכיהנו כמושל בתקופה זו פעלו תחת התואר "מושלים בפועל".
בשנה זו תוקנה החוקה והוסדרה מחדש חלוקת הכוח במדינה: במקרה של מות המושל, התפטרותו או הדחתו מתפקידו – סגן המושל הופך למושל; במקרה של העמדת המושל לדין, היעדרותו או נבצרותו — סגן המושל מתפקיד כמושל בפועל עד שהמושל מסוגל לשוב ולמלא את תפקידו.
אם המושל ממנה את סגן המושל לחבר בסוכנות ממשלתית או בתאגיד סטטוטורי ציבורי, שבהם הוא זכאי לחברות כנציג המושל, מוקנות לסגן המושל במסגרת תפקיד זה כל הסמכויות שהיו נתונות למושל עצמו.
במקור שימש סגן המושל גם כנשיא הסנאט של ויסקונסין והיה מוסמך להצביע במקרה של תיקו, בדומה לסגן נשיא ארצות הברית.
אולם בעקבות תיקון לחוקת ויסקונסין משנת 1979, הסנאט הוא שבוחר מבין חבריו סנאטור שישמש כנשיא.
על פי התנאים המקוריים של חוקת המדינה, סגן המושל נבחר לכהונה של שנתיים, בפתק הצבעה נפרד מזה של המושל.
לפיכך, לא אחת קרה שמושל ויסקונסין וסגנו השתייכו למפלגות שונות.
עם זאת, בעקבות תיקון חוקתי משנת 1967, החלו השניים להיות מועמדים יחדיו כעמיתים למרוץ ולהיבחר בכרטיס משותף אחד.
תיקון זה האריך גם את משך כהונתם של המושל ושל סגן המושל לארבע שנים.
סגן מושל ויסקונסין אינו נתון להגבלת כהונה.
הנוסח המקורי של החוקה לא כלל הוראות בנוגע למשרה בלתי-מאוישת של סגן המושל.
במקרה של מוות, התפטרות או כהונה של סגן המושל כמושל בפועל, נותרה המשרה לרוב בלתי מאוישת עד תום תקופת הכהונה.
בשנת 1938, לאחר התפטרותו של סגן המושל הנרי גונדרסון , מינה המושל פיליפ לה פולט את הרמן אקרן לסגן מושל כדי למלא את הוואקום שנוצר.
מינוי זה הובא לביקורת שיפוטית וחוקיותו עוגנה בפסק הדין "State ex rel.
ב-1979 תוקנה החוקה כך שהנושא הוסדר במפורש: במקרה של משרה פנויה בתפקיד סגן המושל, המושל ממנה מועמד, והוא נכנס לתפקיד לשארית הכהונה לאחר קבלת אישור אספת המדינה של ויסקונסין והסנאט של ויסקונסין.
סגן מושל עשוי להיות מודח מתפקידו באמצעות הליך הדחה או Recall election.
כמו כן, הוא רשאי להתפטר מיוזמתו.
מעולם לא הודח סגן מושל בוויסקונסין באמצעות הליך הדחה, אם כי שניים התפטרו מתפקידם.
רבקה קלייפיש היא סגנית המושל היחידה בתולדות כל מדינה בארצות הברית שנאלצה לעמוד בפני Recall election, בשנת 2012. היא התמודדה מול הדמוקרט מלון מיטשל וניצחה בבחירות ברוב של 6%.
סגן מושל קרוליינה הצפונית הוא הבכיר השני במעלתו במדינת קרוליינה הצפונית שבארצות הברית, ונבחר הציבור היחיד במדינה הנושא בסמכויות הן ברשות המחוקקת והן ברשות המבצעת.
כחבר במועצת המדינה של קרוליינה הצפונית, סגן המושל ממלא תקופת כהונה בת ארבע שנים, עם הגבלה לשתי כהונות רצופות.
חוקת קרוליינה הצפונית קובעת כי סגן המושל הוא נשיא הסנאט של קרוליינה הצפונית מכוח תפקידו, וכן חבר במועצת החינוך של המדינה.
נוסף על כך, עליו לשמש כמושל בפועל בעת היעדרותו של המושל, וליטול על עצמו את כהונת המושל במקרה שמשרה זו מתפנה.
לאורך ההיסטוריה של התפקיד, חמישה סגני מושל ירשו את תפקיד המושל בעקבות התפנותו.
החוקה מאפשרת למושל ולאספה הכללית של קרוליינה הצפונית להטיל על סגן המושל תפקידים נוספים, ובהתאם לכך הוענקה לו חברות במחלקות ממשל שונות ואחריות למינויים במספר מועצות מדינתיות.
בניגוד למשרות אחרות במועצת המדינה, אין מנגנון למילוי אינטררגנום בתפקיד סגן המושל בין מערכות בחירות.
מאז ייסוד התפקיד בשנת 1868 ועד לשנות ה-70 של המאה ה-20 היה תפקיד סגן המושל חד־כהונתי, במשרה חלקית, והוגבל בעיקר לפעילות חקיקתית בתקופות בהן הייתה האספה הכללית מכונסת.
מרבית המועמדים לתפקיד היו מחוקקים ותיקים, שראו בו הישג יוקרתי אחרון בקריירה הציבורית שלהם.
בשנת 1971 נקבע בחקיקה כי מדובר במשרה מלאה.
בשנת 1972 הרחיבה האספה הכללית, שהייתה בשליטת המפלגה הדמוקרטית, את משאבי המשרה במטרה לאתגר את המושל הרפובליקני הנבחר.
ב-1977 תוקנה החוקה כך שהתאפשר לסגן המושל לכהן שתי קדנציות רצופות.
מעמדה הפוליטי של המשרה התחזק במרוצת השנים שלאחר תיקון סדר הירושה, והאספה הכללית המשיכה להרחיב את סמכויותיה.
עם כניסתו של רפובליקני לכהונת סגן המושל בשנת 1989, שינו הדמוקרטים את תקנון הסנאט, ושללו מן המשרה את סמכויותיה הוותיקות למינוי ועדות הסנאט ולהפניית הצעות חוק אליהן.
עם התרחקות התפקיד מעיסוק חקיקתי ישיר, הפכה המשרה למעין קרש קפיצה עבור קידום שאיפותיהם של נושאי המשרה לתפקידים פוליטיים בכירים יותר – סגני מושל רבים התמודדו על תפקיד המושל, אך מעטים בלבד זכו בו.
סגנית המושל המכהנת היא רייצ'ל האנט, חברת המפלגה הדמוקרטית, שהושבעה לתפקידה ב-1 בינואר 2025.
על פי החוקה הראשונה של קרוליינה הצפונית משנת 1776, הסמכות המבצעת במדינה הופקדה בידי מושל קרוליינה הצפונית.
החוקה העניקה את הסמכות לנהל את ישיבות הסנאט של קרוליינה הצפונית ליושב ראש הסנאט, שנדרש גם לשמש כמושל במקרה שמשרת המושל תתפנה.
משרת סגן המושל נוסדה עם תיקון החוקה המדינתית ב-1868. סגן המושל – שנבחר בבחירות כלליות – החליף את יו"ר הסנאט כראש הבית העליון, ונהיה לראשון בסדר הירושה של המושל במקרה של התפנות משרתו.
נוסף על כך, קבעה החוקה כי סגן המושל יהיה חבר מתוקף תפקידו במועצת החינוך המדינתית החדשה שהוקמה אז.
בין השנים 1868 ל-1970 היה ניהול ישיבות הסנאט תפקידו המרכזי של סגן המושל.
במסגרת זו הוא מינה סנאטורים לוועדות (סמכות שהוקנתה לו מכוח תקנון הסנאט) ופיקח על הליכי חקיקה.
התפקיד היה במשרה חלקית, שכן סגן המושל כיהן בפועל רק כאשר האספה הכללית הייתה בכינוס או בעת היעדרות המושל.
יתר תפקידיו היו ברובם טקסיים, והמשרה זכתה למעט מאוד תשומת לב ציבורית.
בין השנים 1943 ל-1954, מכוח נוהג בלתי־פורמלי, עמד סגן המושל בראש מועצת החינוך המדינתית.
שינויים חוקתיים שנכנסו לתוקף בשנת 1971 הפכו את סגן המושל לחבר במועצת המדינה, שהיא למעשה הממשלה בקרוליינה הצפונית.
נוסף על כך, חוק הארגון מחדש של הרשות המבצעת משנת 1971 עיגן את מעמד המשרה כמשרה מלאה.
עם היבחרו של ג'יימס הולסהאוזר למושל בשנת 1972 – הרפובליקני הראשון שנבחר לתפקיד זה מזה עשרות שנים – נאלצו הדמוקרטיפ באספה הכללית להעלות את קרנה של משרת סגן המושל, שבה כיהן אז ג'ים האנט הדמוקרטי.
לשם כך הועלה שכר המשרה מ-5,000 ל-30,000 דולר אמריקאי לשנה, הוגדל תקציב הפעילות של הלשכה, ומספר העובדים בה הורחב משניים לחמישה.
בין השנים 1868 ל-1977 הוגבלו המושל וסגנו לכהונה אחת בלבד בת ארבע שנים.
בשנת 1977 תוקנה חוקת המדינה כך שהתירה לשניהם לכהן בשתי כהונות רצופות.
גרין , שכיהן כסגן המושך בשנים 1977–1985, היה סגן המושל הראשון שמילא שתי תקופות כהונה.
בעקבות תיקון סדר הירושה הלך וגדל מעמדה הפוליטי של המשרה, והאספה הכללית המשיכה להרחיב את סמכויותיה.
בראשית כהונתו הוביל גרין את הסנאט בניסיון לעגן בחוק כי סגן המושל יהיה יושב הראש של מועצת החינוך המדינתית – צעד שערער במישרין על סמכותו של ג'ים האנט, שכבר כיהן אז כמושל והיה אמוּן על מינוי יו"ר המועצה.
לבסוף ניסיון זה של גרין נבלם בבית הנבחרים של קרוליינה הצפונית.
על אף זאת, האספה הכללית העניקה לסגן המושל חברות אוטומטית במספר מועצות מדינתיות וסמכויות מינוי משמעותיות.
בשנות ה-80 של המאה ה-20 נחשבה קרוליינה הצפונית לאחת המדינות שבהן משרת סגן המושל היא מן החזקות ביותר בארצות הברית.
למשל, בשנת 1989 היה סגן המושל אחראי ל-195 מינויים ב-87 מועצות מדינתיות (106 מן המינויים היו כפופים לאישור האספה הכללית).
חרף זאת, כלפי סגני המושלים לדורותיהם שררה מידה מסוימת של עוינות מצד חברי הסנאט, ואף נעשו כמה ניסיונות כושלים לשלול מהם את סמכויות המינוי.
ג'ורדן הדמוקרטי כסגן המושל, במקביל לכהונתו של ג'ים האנט הרפובליקני כמושל.
מצב זה הפך הלכה למעשה את ג'ורדן למנהיג המפלגה הדמוקרטית בקרוליינה הצפונית.
עם כניסתו של ג'ים גרדנר הרפובליקני לתפקיד סגן המושל בשנת 1989, שינו הסנאטורים הדמוקרטים את תקנון הסנאט, ושללו מן המשרה את סמכויותיה ההיסטוריות למנות ועדות בסנאט ולהפנות אליהן הצעות חוק רלוונטיות.
במהלך כהונתו של גרדנר הורחב עוד סגל לשכת סגן המושל.
בשנת 1997 דנה האספה הכללית באפשרות לתקן את החוקה כך שסגן המושל ייבחר בכרטיס משותף עם המושל, או לחלופין שהמשרה תקבל את סמכויות מזכיר המדינה של קרוליינה הצפונית – אך הצעות אלו לא הבשילו לכדי מהלך מעשי.
ניסיון נוסף משנת 2015 לעגן בחוקה בחירה משותפת של המושל וסגן המושל נכשל אף הוא.
שלושה סגני מושל ירשו את תפקיד המושל בעקבות מות המושל המכהן: קרטיס הוקס ברוגדן בשנת 1874, תומאס מייקל הולט בשנת 1891, ולותר הודג'ס בשנת 1954. טוד רובינסון קלדוול נכנס לתפקיד ב-1870 משהמושל הקודם הודח מתפקידו לאחר הליך הדחה, ותומאס ג'ורדן ג'רוויס ירש את המשרה בשנת 1879 בעקבות התפטרות המושל המכהן.
מבחינה היסטורית נתפסה משרת סגן המושל כיעד מבוקש עבור מחוקקים ותיקים – מעין פסגת קריירה יוקרתית.
עם התרחקות המשרה מתפקידי החקיקה בחלוף שנות ה-70 של המאה ה-20, היא שימשה יותר ויותר מקפצה לפוליטיקאים ששאפו להשתמש במשרת סגן המושל כתחנת ביניים בדרך לתפקידים בכירים יותר.
בוו פרדו הייתה האישה הראשונה שכיהנה כסגנית המושל, ואילו מארק רובינסון, שהושבע לתפקיד בשנת 2021, היה האפרו-אמריקאי הראשון שנבחר למשרה זו.
בדומה לשאר נבחרי הציבור המדינתיים, רק בעלי זכות בחירה כשרה בקרוליינה הצפונית רשאים להיבחר לתפקיד סגן המושל.
בשונה מרוב המועמדים לתפקידים אחרים, שנדרשים להיות בני 21 לפחות, כל מועמד לתפקיד סגן המושל – בדומה למועמד למשרת המושל – חייב להיות בן 30 לפחות.
נוסף על כך, עליו להיות אזרח ארצות הברית במשך חמש שנים לפחות ותושב קרוליינה הצפונית במשך לפחות שנתיים שקדמו לבחירות.
בדומה למושל, סגן המושל נבחר אחת לארבע שנים, בבחירות ישירות ונפרדות מאלה של המושל.
בחירות לתפקיד סגן המושל השנויות במחלוקת מוכרעות באמצעות הצבעה הדורשת רוב רגיל.
כהונתו של סגן המושל מתחילה ב-1 בינואר שלאחר הבחירות, והוא מכהן לתקופה בת ארבע שנים ועד להשבעה לתפקיד של יורשו.
סגן המושל מוגבל לשתי כהונות רצופות, אך אין הגבלה על מספר הכהונות שאינן רצופות.
סגן המושל הוא נבחר הציבור היחיד בקרוליינה הצפונית שהוענקו לו סמכויות הן ברשות המבצעת והן ברשות המחוקקת.
החוקה מגדירה את סגן המושל כנשיא הסנאט של קרוליינה הצפונית.
בתפקיד זה הוא מנהל דיונים בהצעות חוק ושומר על הסדר בסנאט, אך השפעתו על סדרי העבודה של הסנאט מוגבלת.
סגן המושל לא רשאי להצביע בסנא אלא במקרים של של שוויון קולות.
במקרה של התפנות משרת המושל, מחייבת החוקה את סגן המושל להיכנס לתפקיד המושל.
אם המושל נעדר זמנית או מצוי בנבצרות, משמש סגן המושל כמושל בפועל].
אם המושל הנבחר אינו עומד בתנאי הכשירות לתפקידו, סגן המושל הנבחר הופך למושל.
החוקה קובעת כי סגן המושל הוא חבר מתוקף תפקידו (ex officio) במועצת החינוך של קרוליינה הצפונית, ואחד מעשרת נבחרי הציבור המדינתיים המרכיבים את מועצת המדינה (Council of State).
נוסף על כך, הוא חבר מתוקף תפקידו בוועדת תכנון ההון של קרוליינה הצפונית, במועצת המכללות הקהילתיות של המדינה, ובמועצת הפיתוח הכלכלי.
בידיו הסמכות למנות חלק מחבריהם של תאגידים סטטוטוריים מדינתיים, אף שחוקי המדינה אינם מקנים לו סמכות להקים מועצות רשמיות מטעמו.
החוקה מאפשרת למושל ולאספה הכללית להטיל על סגן המושל תפקידים נוספים.
חוקי המדינה מסמיכים את סגן המושל לפקח על עיטור שוטרים וקציני אכיפת החוק במדליית הגבורה של קרוליינה הצפונית.
משרדו של סגן המושל שוכן בבית הוקינס-הארטנס שברחוב בלאונט בעיר הבירה ראלי, ולרשותו עומד גם משרד בבניין החקיקה של מדינת קרוליינה הצפונית .
נכון לינואר 2025 מועסקים בלשכת סגן המושל שמונה עובדים, בהתאם להוראות חוק משאבי האנוש של המדינה.
לרשותו מוצמדת אבטחה המסופקת בידי סיירת הכבישים של קרוליינה הצפונית.
כמו יתר חברי מועצת המדינה, שכרו של סגן המושל נקבע בידי האספה הכללית ואינו ניתן להפחתה במהלך כהונתו.
נכון לשנת 2025 נאמד שכרו השנתי של סגן המושל ב-168,384 דולר אמריקאי.
סגן מושל מינסוטה הוא הבכיר השני במעלתו ברשות המבצעת במדינת מינסוטה שבארצות הברית, אחרי מושל מינסוטה.
סגנית המושל המכהנת של מינסוטה היא פגי פלאנגן הדמוקרטית, שהושבע לכהונתה ב-7 בינואר 2019.
סגן המושל הראשון של מינסוטה היה ויליאם הולקומב , שנכנס לתפקידו עם קבלתה של טריטוריית מינסוטה לאיחוד הפדרלי כמדינה להלכה.
חוקת מינסוטה הגדירה לראשונה את תפקידו של סגן המושל כדלקמן:
בשנת 1886 הועברו הבחירות משנים אי־זוגיות לשנים זוגיות, והחל מבחירות 1962 הוארכה כהונת סגן המושל משנתיים לארבע שנים.
עד לבחירות 1974 נבחרו המושל וסגנו בפתקי הצבעה נפרדים, כאשר סגן המושל החזיק בסמכות חקיקתית עצמאית ושימש כנשיא הסנאט של מינסוטה.
מאז 1974 נשלל תפקידו של סגן המושל כראש הסנאט המדינתי, והוא נבחר יחד עם המושל בכרטיס משותף.
מרלין ג'ונסון , שנבחרה בשנת 1982 כעמיתתו למרוץ של רודי פרפיץ', הייתה האישה הראשונה שכיהנה כסגנית מושל מינסוטה.
כל שמונה יורשותיה בתפקיד היו אף הן נשים – רצף כהונה יוצא דופן של נשים בלבד.
סגן המושל מסייע למושל בביצוע תפקידי הרשות המבצעת, וכן ממלא את מקומו של המושל במקרה של היעדרות או נבצרות.
המושל רשאי, בהתאם להוראות החוק, להגיש למזכיר המדינה צו כתוב שבמסגרתו יאציל לסגן המושל כל סמכות, חובה, אחריות או תפקיד הנתונים למושל ומבוצעים על ידו בדרך כלל.
כחבר מרכזי בקבינט של המושל, סגן המושל נוטל חלק בכל התייעצויות לקבלת ההחלטות המרכזיות הנוגעות למדיניות ולתקציב המדינה.
נוסף על כך, סגן המושל הוא חבר סטטוטורי במועצה המבצעת, ומשמש יושב ראש הוועדה המייעצת לביטחון אזור הקפיטול, מועצת התכנון האדריכלי של אזור הקפיטול, והוועדה לשימור בניין הקפיטול של המדינה.
סגן מושל מסצ'וסטס הוא הבכיר השני במעלתו ברשות המבצעת במדינת מסצ'וסטס שבארצות הברית, אחרי מושל מסצ'וסטס.
חוקת מסצ'וסטס קובעת כי כאשר המושל נפטר, מתפטר או מודח מתפקידו, משרת המושל נותרת פנויה עד תום כהונת ארבע השנים.
במצב כזה סגן המושל ממלא את סמכויותיו ותפקידיו של המושל כממלא מקום, אך אינו מתמנה דה יורה למשרת המושל.
הפעם הראשונה שבה הופעל מנגנון זה הייתה חמש שנים לאחר אימוץ החוקה המדינתית בשנת 1785, כאשר המושל ג'ון הנקוק התפטר מתפקידו חמישה חודשים טרם הבחירות והשבעת מחליפו, ג'יימס באודוין, והותיר את סגן המושל תומאס קאשינג כמושל בפועל.
המקרה האחרון (נכון לינואר 2026) אירע בשנת 2001, כאשר ג'יין סוויפט נטלה את תפקיד המושל בפועל אחרי שפול סלוצ'י התפטר כדי להתמנות לשגריר ארצות הברית בקנדה.
כאשר המושל שוהה מחוץ לגבולות מסצ'וסטס, נוטל סגן המושל את סמכויות המושל.
בעבר הייתה כהונת סגן המושל בת שנה אחת, אך כיום עומדת כהונתו על ארבע שנים, בדומה לזו של המושל.
סגן המושל אינו נבחר באופן עצמאי, אלא במסגרת כרטיס בחירות משותף עם המושל.
חוקת 1780 דרשה כי המועמדים לתפקידי המושל וסגנו יתגורר במסצ'וסטס לפחות שבע שנים ברציפות לפני הבחירות; יחזיק בנדל"ן בשווי של לפחות 1,000 פאונד מסצ'וסטסי; ו"יצהיר על עצמו כבן דת הנצרות".
עם זאת, בהווה נותרה בתוקף רק דרישת התושבות, וגברים ונשים כאחד כיהנו במשרה זו.
התיקון ה-64 לחוקת מסצ'וסטס משנת 1918 שינה את מועד הבחירות של סגן המושל לאחת לשנתיים, והתיקון ה-82 משנת 1966 שינה אותו פעם ונספת לאחת לארבע שנים.
סגנית המושל המכהנת של מסצ'וסטס היא קים דריסקול הדמוקרטית, שהושבע לכהונתה ב-5 בינואר 2023.
שורשיו של תפקיד סגן המושל נעוצים בגלגולו הקודם – סגן המושל (Deputy Governor) של מושבת מפרץ מסצ'וסטס.
בראשית התקופה הקולוניאלית של מסצ'וסטס נבחר הסגן, יחד עם המושל ומועצת העוזרים (Council of Assistants), בידי בני החורין של המושבה.
הם שימשו כרשות המבצעת של המושבה, ובמקביל גם כקצינים המבצעים של חברת מפרץ מסצ'וסטס.
במקור נועדו נושאי משרות אלה להישאר בלונדון, כפי שהיה נהוג בחברות קולוניאליות מלכותיות אחרות.
אולם ג'ון האמפרי וג'ון וינתרופ , הסגן והמושל הראשונים בהתאמה, נסעו בפועל אל המושבה ומילאו בה את תפקידיהם.
בתקופה הקולוניאלית שימשו המושל וסגנו כשופטים ראשיים לצד מועצת העוזרים, כאשר המושל שירת במקביל כגנרל במיליציה המקומית, וסגנו בדרגת קולונל.
בראשית ימי המושבה נבחר סגן המושל לכהונה בת שנה אחת, במקביל לבחירת המושל.
עם ביטול הצ'רטר המלכותי של 1629 והקמת דומיניון ניו אינגלנד, חל שינוי מהותי במבנה השלטון.
מעתה מונו נושאי המשרות המלכותיות בידי מלכי אנגליה והמועצה המלכותית, ונדרשו לסור למרות המלוכה הבריטית ולשרת את האינטרסים של הכתר.
ממשלת בריטניה הביעה תסכול מחוסר יכולתה לשלוט בפועל במושבות ניו אינגלנד וביקשה להשיב לידיה את הסמכות.
בשלב זה קיבל התפקיד את התואר סגן המושל (Lieutenant Governor), והממונים המלכותיים החדשים נקלעו לעימותים עם המתיישבים ועם האספה הכללית של מסצ'וסטס, שרצו להשיב לעצמם את השליטה בענייני המושבה.
סגן המושל האחרון בתקופה זו היה תומאס אוליבר , שכיהן לצדו של הגנרל תומאס גייג'.
תפקידו של סגן המושל מעוגן בחוקת מסצ'וסטס בחלק השני, פרק 2, סעיף 2, תת־סעיף 1 כדלקמן:
בנוסף, סגן המושל מכהן מתוקף תפקידו (ex officio) כחבר במועצת מושל מסצ'וסטס, שהיא למעשה ממשלת הקהילייה.
על כל המתמודד לתפקיד סגן המושל לעמוד בדרישות הבאות, שנקבעו בחוקת הקהילייה:
להיות תושב מסצ'וסטס לפחות בחמש השנים האחרונות שקדמו לבחירות;
לקבל לפחות 1,000 חתימות מבוחרים רשומים במסמכי העמדה (nomination papers) רשמיים.
סגן המושל נבחר בדרך כלל בכרטיס בחירות משותף עם המושל, דבר המבטיח כי שניהם משתייכים לאותה מפלגה פוליטית.
עם זאת, הבחירות המקדימות לתפקיד סגן המושל מתקיימות בנפרד מאלה של המושל.
כאשר חוקת מסצ'וסטס נוסחה לראשונה בשנת 1780, הבחירות לשני התפקידים נערכו בנפרד והתקיימו מדי שנה.
תיקונים חוקתיים שנחקקו בשנת 1918 האריכו את כהונת שני בעלי התפקיד לשנתיים, כאשר הבחירות נערכו בשנים זוגיות.
ב-1964 תוקנה החוקה פעם נוספת והכהונה הוארכה לארבע שנים, ובשנת 1966 תוקנה החוקה כך שהתאפשר שיבוץ המושל וסגן המושל בכרטיס בחירות משותף לפי השתייכות מפלגתית.
הבחירות נערכות בשנים זוגיות שלא מתקיימות בהן הבחירות לנשיאות ארצות הברית.
סגן הנשיא של ארצות הברית הוא השני במעלתו בממשל ארצות הברית, והראשון בסדר הירושה של נשיא ארצות הברית.
במהלך השנים שמונה סגני נשיאים החליפו את הנשיא הנבחר כתוצאה ממוות, ואחד – כתוצאה מפרישה.
החוקה קובעת כי סגן נשיא ארצות הברית הוא נשיא הסנאט של ארצות הברית ובסמכותו להכריע הצבעות שמסתיימות בשוויון בסנאט.
קיומו של מוסד סגנות הנשיאות בשיטה האמריקנית מסייע ליציבותה של הרשות המבצעת.
סגן הנשיא שואב את סמכותו מהעם ומחליף את הנשיא במידת הצורך להשלמת תקופת כהונה של ארבע שנים – זאת בניגוד לשיטות השלטון הפרלמנטריות בהן ממשלות מתחלפות, לעיתים קרובות, לפני השלמת תקופת הכהונה המתוכננת.
ואנס הוא סגן נשיא ארצות הברית ה-50 והסגן העכשווי.
הוא נכנס לתפקידו ב-20 בינואר 2025.
החוקה מציבה בפני מי שרוצה להיות סגן הנשיא של ארצות הברית אותן הדרישות שהיא מציבה בפני המועמד לנשיאות: על המועמד להיות בן יותר מ-35 שנים, להיות אזרח ארצות הברית מלידה ולשבת בה ישיבת קבע במשך 14 שנים לפחות.
עד שחוקק התיקון ה-12 לחוקת ארצות הברית, האלקטורים הצביעו, על פי האמור בפרק השני לחוקה, לשני מועמדים, מבלי להבחין בין מועמדם לנשיאות לבין מועמדם לסגנות הנשיא, ולתפקיד סגן הנשיא נבחר מי שזכה במספר הקולות השני בהצבעה.
במקרה של תיקו בין שני מועמדים או יותר, ובמקרה שבו אף מועמד לא זכה בלפחות מחצית מקולות האלקטורים, בית הנבחרים הכריע בין המועמדים.
במקרה של שוויון במקום השני, הסנאט בחר בסגן הנשיא.
אולם לאחר הבחירות של שנת 1800 והפיאסקו החוקתי שאירע בהן, תוקנה החוקה בתיקון המוזכר לעיל, בשנת 1804. כיום נבחר סגן הנשיא על ידי אותה מועצת אלקטורים שבוחרת את הנשיא, בבחירות נפרדות מהנשיא.
כל אלקטור רושם בנפרד את מי הוא בוחר לנשיא ואת מי הוא בוחר לסגן הנשיא.
סגן הנשיא נכנס לתפקידו מיד לפני הנשיא הנבחר, ובטקס ההשבעה הוא נושא את השבועה שנשבעים חברי הסנאט ובית הנבחרים (בחוקה לא פורטה שבועה מיוחדת לסגן הנשיא).
מעבר לתפקידו הייצוגי, החובה היחידה הנדרשת מסגן הנשיא על-פי חוקת ארצות הברית היא תפקיד נשיא הסנאט להלכה – למעשה, בראש הסנאט יושב "הנשיא הזמני" (president pro tempore), הנבחר על ידי הסנאט עצמו.
כמו כן סגן הנשיא רשאי, על תקן היותו היושב ראש הרשמי של הסנאט, להשתתף בהצבעה בסנאט אך רק לצורך "שבירת שוויון" בהצבעות להן נדרש רוב רגיל בלבד.
כמו כן, בתור יו"ר הסנאט, סגן הנשיא יושב בראשו בעת ספירת קולות האלקטורים בבחירת הנשיא וסגן הנשיא הבאים.
ארבעה סגני נשיאים במהלך ההיסטוריה האמריקאית זכו להכריז על עצמם כעל נשיאיה הבאים של ארצות הברית – ג'ון אדמס, תומאס ג'פרסון, מרטין ואן ביורן וג'ורג' בוש האב.
מאז הגדרת התפקיד, שאלת הירושה במקרה שכהונתו של סגן הנשיא פגה (עקב פטירה, התפטרות וכו'), נותרה עלומה.
לצורך ביאור הסוגיה נחקק בשנת 1967 התיקון ה-25 לחוקת ארצות הברית, אשר קבע כי אם פגה כהונתו של סגן הנשיא לפני זמנה, הנשיא ימנה, באישור ברוב הנציגים בשני בתי הקונגרס, סגן נשיא חדש.
סגן הנשיא הראשון אשר מונה לתפקיד תחת הוראות אלה היה ג'רלד פורד, אשר מונה על ידי ריצ'רד ניקסון בשנת 1974 לאחר התפטרותו של סגן הנשיא הקודם ספירו אגניו.
כמו כן, על-פי סעיף 3 של התיקון ה-25, סגן הנשיא משמש כנשיא בפועל (Acting President) אם הנשיא אינו יכול, דרך ארעי, למלא את תפקידו.
מאז התקבל התיקון, רק שני נשיאים העבירו את סמכויותיהם באופן זמני לסגן הנשיא בעקבות ניתוחים שעברו תחת הרדמה: ב-13 ביולי 1985 היה ג'ורג' בוש האב לנשיא בפועל במקום רייגן וב-29 ביוני 2002 היה דיק צ'ייני לנשיא בפועל במקום ג'ורג' בוש הבן.
במשך זמן רב תפקיד סגן הנשיא היה תפקיד מינורי ולא חשוב, וליורשו של הנשיא המכהן במפלגה נחשב דווקא מזכיר המדינה.
ג'ון אדמס, סגן הנשיא הראשון של ארצות הברית בין השנים 1789–1797 אף הרחיק לכת ואמר בסרקזם: "ארצי תכננה עבורי את התפקיד חסר החשיבות ביותר שהאדם אי פעם המציא או אף העלה בדעתו".
תומאס מרשל, סגנו של וודרו וילסון, אמר, ש"פעם היו שני אחים.
אחד ירד בים והשני נבחר להיות סגן הנשיא, ואף אחד לא שמע על שניהם מאז".
תפקיד סגן הנשיא היה מינורי זמן רב לא רק בדעת הקהל, אלא גם למעשה.
משנת 1791 ועד לשנת 1918 סגן הנשיא אף לא היה נוכח בישיבות הקבינט של הנשיא.
וגם לאחר מכן, הנשיאים קולידג' והובר לא הזמינו את סגניהם לישיבות הקבינט שלהם.
העלייה במעמדו של סגן הנשיא באה רק בימיו של פרנקלין דלאנו רוזוולט, אשר החיה את המנהג של להזמין את סגן הנשיא לישיבות הקבינט, ומנהג זה נשמר מאז ועד היום.
מאידך גיסא, רוזוולט לא סיפר לסגנו האחרון, טרומן, את הכל: כך, למשל, הוא לא סיפר לו על "פרויקט מנהטן".
עם זאת, חשיבותו של סגן הנשיא בתודעת הציבור עלתה, ובשנת 1949 הקונגרס של ארצות הברית הפך בחוק את סגן הנשיא לאחד מארבעת החברים הקבועים במועצה לביטחון לאומי של ארצות הברית.
הנשיא אייזנהאואר הדגיש את היות סגן הנשיא האיש השני אחרי הנשיא לא רק בתואר אלא גם בפועל, בכך שהורה לסגנו ריצ'רד ניקסון להחליפו בניהול ישיבות הקבינט בהיעדרו.
עובדה נוספת אשר מדגישה את חשיבותו של סגן הנשיא כיום היא, שכיום סגני נשיאים רבים מתמודדים על תפקיד הנשיאות לאחר פרישת מי שכיהן כנשיא מעליהם (אם כי הם לא תמיד מצליחים בכך); לפני כן, כאמור, ל"מקפצה" לנשיאות ארצות הברית נחשבה משרת מזכיר המדינה.
בתקופה של דיק צ'ייני כסגן הנשיא, היקף המטה והפעילות גדלו מאוד לעומת המקובל בעבר.
הדבר גרם לביקורת ורעיונות לביטול המשרה מצד חלק מהממסד המשפטי (למשל ברוס אקרמן).
כיום תפקידיו של סגן הנשיא הם, בנוסף לכך, לשמש כדובר של הממשל, לייעץ לנשיא ולייצג את ארצות הברית.
פעמים רבות מי שמייצג את ארצות הברית באירועים בינלאומיים הוא דווקא סגן הנשיא ולא הנשיא.
סגן הנשיא ומשפחתו מתגוררים במעון רשמי מעגל מצפה הכוכבים מס' 1 בעיר הבירה וושינגטון די.סי.
סגן הנשיא ובני משפחתו מאובטחים בכל עת על ידי סוכני השירות החשאי.
המטוס הרשמי של סגן הנשיא המשמש אותו לטיסותיו בתוך תחומי ארצות הברית וכן בטיסות בינלאומיות הוא אייר פורס 2.
(תקופת חיים)מפלגהתקופת כהונהמערכות בחירותנשיאהתחלהסיום1ג'ון אדמס
התפטר מכהונתו1824ג'ון קווינסי אדמסמפלגת הביטול1828אנדרו ג'קסוןללא (28 בדצמבר 1832 – 4 במרץ 1833)8מרטין ואן ביורן
מת בכהונתוללא (9 ביולי 1850 – 4 במרץ 1853)מילרד פילמור13ויליאם רופוס קינג
נרצח בכהונתוללא (19 בספטמבר 1881 – 4 במרץ 1885)צ'סטר ארתור21תומאס הנדריקס
נרצח בכהונתוללא (21 בנובמבר 1899 – 4 במרץ 1901)25תאודור רוזוולט
הפך לנשיא1900ללא (14 בספטמבר 1901 – 4 במרץ 1905)תאודור רוזוולט26צ'ארלס וורן פיירבנקס
מת בכהונתו1908ויליאם הווארד טאפטללא (30 באוקטובר 1912 – 4 במרץ 1913)28תומאס מרשל
מת בכהונתוללא (2 באוגוסט 1923 – 4 במרץ 1925)קלווין קולידג'30צ'ארלס דוז
נרצח בכהונתוללא (22 בנובמבר 1963 – 20 בינואר 1965)לינדון ג'ונסון38יוברט האמפרי
הפך לנשיאללא (9 באוגוסט – 19 בדצמבר 1974)ג'רלד פורד41נלסון רוקפלר
(1984–)המפלגה הרפובליקנית20 בינואר 2025מכהן2024דונלד טראמפ
סגן ראש הממשלה הוא תואר סמלי בממשלת ישראל המוענק לרוב לראשי הסיעות השותפות לקואליציה מאז שנת 1952. התפקיד נקבע בסעיף 5 (ה) לחוק יסוד: הממשלה הקובע "שר יכול שיהיה סגן ראש הממשלה" והראשון ששימש בתפקיד זה היה אליעזר קפלן.
להבדיל מממלא מקום ראש הממשלה ומשימוש בתואר זה במדינות אחרות כבארצות הברית, התואר "סגן ראש הממשלה" בישראל כיום הוא נטול סמכויות, על כן אין הגבלה על מספר סגני ראש הממשלה, בניגוד לממלא מקום ראש ממשלה אשר יכול להיות אחד בלבד.
התואר "סגן ראש הממשלה" הוא תואר שלא היה קיים בשתי הממשלות הראשונות, ו"נתפר" בשנת 1952 לצרכו של השר אליעזר קפלן בימיו האחרונים, בעת שלא יכול היה לכהן יותר כשר האוצר עקב מחלתו.
קפלן שימש בתפקיד סגן ראש הממשלה כ-20 ימים עד לפטירתו.
לאחר מכן לא השתמשו דוד בן-גוריון ומשה שרת באופציה זו של מינוי סגן ראש הממשלה.
לוי אשכול החזיר את השימוש בתואר בשנת 1963, עת מינה את אבא אבן לסגנו, ומאז ברוב הממשלות מונה סגן אחד או יותר לראש הממשלה.
בכל ימי ממשלות מפא"י-המערך-העבודה (1948–1977) כיהן רק סגן אחד לראש הממשלה.
מנחם בגין, בעלותו לשלטון הנהיג שני סגנים לראש הממשלה.
בממשלת האחדות הלאומית גדל מספרם לשלושה (מהם אחד ממלא-מקום, כפי שהוזכר לעיל).
בנימין נתניהו ואריאל שרון בממשלותיהם הראשונות, הגדילו את מספרם לארבעה, אך בממשלתו השנייה, שרון מינה רק שניים וממלא מקום.
בממשלתו של אהוד אולמרט כיהנו ארבעה סגנים לראש הממשלה, ובנוסף כיהנו ממלא מקום ראש הממשלה ומשנה לראש הממשלה.
שמעון פרס, בהיותו ראש ממשלה לאחר רצח רבין (1995–1996), היה ראש הממשלה הראשון מאז 1963 שלא מינה לעצמו סגן.
בממשלתו השנייה מונו שני סגנים.
בנימין נתניהו בממשלתו השלישית לא מינה לעצמו סגנים כלל, זאת בניגוד לממשלותיו הקודמות (בהן כיהנו ארבעה סגנים).
עד כה כיהנו עשרים ושבעה אישים כסגני ראש ממשלת ישראל.
רשימת סגני ראש ממשלת ישראל
לא בכל ממשלה היה סגן לראש הממשלה, הסגן הראשון, אליעזר קפלן כיהן בממשלת ישראל השלישית.
תמונה שם סיעהתחילת הכהונהסיום הכהונה ראש הממשלה ממשלה אליעזר קפלן מפא"י25 ביוני 195213 ביולי 1952
נפטר בכהונתו דוד בן-גוריון השלישית אבא אבן מפא"י26 ביוני 196312 בינואר 1966 לוי אשכול האחת עשרה השתים עשרה יגאל אלוןהמערך הראשון
מפא"י1 ביולי 196820 ביוני 1977 השלוש עשרההמערך השני
העבודה גולדה מאיר הארבע עשרה החמש עשרה השש עשרה יצחק רבין השבע עשרה שמחה ארליך הליכוד
נפטר בכהונתו מנחם בגין השמונה עשרה
התשע עשרה יגאל ידיןד"ש24 באוקטובר 19775 באוגוסט 1981השמונה עשרהדוד לויהליכוד
חרות5 באוגוסט 198113 ביולי 1992מנחם בגין
העשרים וארבע יצחק נבון המערך השני
העשרים ושלוש משה נסיםהליכוד11 ביוני 199013 ביולי 1992יצחק שמירהעשרים וארבע ישראל קיסר העבודה13 ביולי 199222 בנובמבר 1995 יצחק רבין העשרים וחמש זבולון המרהמפד"ל18 ביוני 199620 בינואר 1998
נפטר בכהונתובנימין נתניהוהעשרים ושבע רפאל איתןהליכוד-גשר-צומת
צומת6 ביולי 1999 משה קצבהליכוד-גשר-צומת
גשר19 ביוני 19966 בינואר 1998 בנימין בן אליעזרישראל אחת
העבודה6 ביולי 19997 במרץ 2001אהוד ברקהעשרים ושמונה דוד לויישראל אחת
גשר4 באוגוסט 2000 יצחק מרדכימפלגת המרכז30 במאי 2000 שמעון פרסהעבודה-מימד
העבודה7 במרץ 20012 בנובמבר 2002אריאל שרון העשרים ותשע נתן שרנסקיישראל בעליה28 בפברואר 2003 אלי ישיש"ס סילבן שלוםהליכוד15 בינואר 2006העשרים ותשע
השלושים יוסף לפידשינוי28 בפברואר 20034 בדצמבר 2004השלושיםאלי ישיש"ס4 במאי 200618 במרץ 2013אהוד אולמרט
השלושים ושתיים שאול מופז קדימה31 במרץ 2009 אהוד אולמרט השלושים ואחת עמיר פרץהעבודה-מימד
העבודה18 ביוני 2007 אביגדור ליברמןישראל ביתנו30 באוקטובר 200618 בינואר 2008 אהוד ברקהעבודה18 ביוני 200718 במרץ 2013אהוד אולמרט
השלושים ושתייםהעצמאות אביגדור ליברמן ישראל ביתנו31 במרץ 200918 בדצמבר 2012 בנימין נתניהו השלושים ושתיים דן מרידורהליכוד18 במרץ 2013 בני גנץכחול לבן13 ביוני 202129 בדצמבר 2022 נפתלי בנט
יאיר לפיד השלושים ושש גדעון סערתקווה חדשהיריב לויןהליכוד29 בדצמבר 2022מכהןבנימין נתניהוהשלושים ושבע
סגן הרמטכ"ל הוא סגנו של ראש המטה הכללי של צה"ל.
סגן הרמטכ"ל הוא קצין בדרגת אלוף, הממונה על ידי שר הביטחון בהמלצת ראש המטה הכללי, והוא בעל התפקיד השני בראש מדרג צה"ל.
סגן הרמטכ"ל חבר במטה הכללי של צה"ל מתוקף תפקידו.
על פי הפקודה משמש גם כרמ"ט הצבא, מתאם ומכוון את פעולות המפקדה הכללית בתחום בניין הכוח ובתחום הפעלת הכוח.
סגן הרמטכ"ל הנוכחי הוא האלוף תמיר ידעי.
תפקיד סגן הרמטכ"ל לא אויש באופן רציף.
עד לשנת 1999, סגני רמטכ"ל כיהנו במקביל בתפקיד ראש אג"ם, למעט חיים בר-לב שכיהן בתפקיד ערב מלחמת ששת הימים ובמהלכה וישראל טל שכיהן בתפקיד לאחר מלחמת יום הכיפורים.
בשנת 1999 הוקם אגף המבצעים והתפקידים הופרדו באופן רשמי, מאז מקובל לראות בסגן הרמטכ"ל כממונה על בניין הכוח בצה"ל.
על אף הצעות חוק בעניין, סגן הרמטכ"ל אינו מוגדר בחוק כממלא מקומו של הרמטכ"ל, סוגיה שמבקר המדינה נתן עליה את דעתו בדו"ח שפרסם בשנת 2010.
מאז שנת 2005 כפופה מחלקת הבקרה והמעקב בצה"ל לסגן הרמטכ"ל.
בשנים 2016–2017 היה כפוף לסגן הרמטכ"ל גם מטה הסייבר.
ממלא תפקיד סגן הרמטכ"ל (ובעבר – ממלא תפקיד ראש אג"ם) הוא בדרך-כלל אחד המועמדים הטבעיים להחליף את הרמטכ"ל היוצא, ומקובל לראות במילוי התפקיד "חניכה" לפני קבלת הפיקוד על צה"ל.
21 מבין 24 הרמטכ"לים שעמדו בראש צה"ל עד היום, שימשו קודם לכן בתפקיד סגן הרמטכ"ל, לרוב בסמוך למינוים לראשות המטכ"ל.
הערה: בתאים הבהירים מופיעים סגני רמטכ"ל שכיהנו מאוחר יותר גם בתפקיד הרמטכ"ל.
הרצי הלוילימים מנכ"ל משרד הביטחון35תמיר ידעי6 במרץ 2025 ואילךאייל זמיר
בישראל, סגן שר הוא תפקיד במשרד ממשלתי.
רק במיעוט ממשרדי הממשלה מכהן סגן שר, בנוסף לשר הממונה על המשרד.
תפקיד סגן שר ניתן, לרוב, כתגמול למפלגה או לחבר הכנסת במסגרת הסכם קואליציוני.
בתיקון לחוק יסוד: הממשלה, שנכנס לתוקף החל מהבחירות לכנסת העשרים, נקבע שמספר סגני השרים לא יעלה על ארבעה אך הוראה זו הושעתה לגבי ממשלה שכוננה בתקופת הכנסת העשרים, ולבסוף בוטלה בכנסת העשרים ושלוש.
נוסחו של הסעיף בחוק המעבר קבע כי "סגן שר יפעל, במשרד ובכנסת, בשם חבר הממשלה שמינה אותו, במסגרת העניינים שהוקצו, והסמכויות שהוענקו לו על ידי אותו חבר הממשלה".
חודש וחצי לאחר כניסתו לתוקף של התיקון בחוק המעבר, מונה סגן השר הראשון, ראובן שרי, במשרד התחבורה.
כשנחקק חוק יסוד: הממשלה ב-1968, נקבע בו מעמדו של סגן השר, במקום הסעיפים בחוק המעבר.
קבע כי "סגן שר יפעל, בכנסת ובמשרד שנתמנה לו, בשם השר שמינה אותו ובמסגרת העניינים שמסר לו השר".
ההבדל המשמעותי בין הסעיפים הוא שהשר אינו יכול עוד להאציל מסמכויותיו הסטטוטוריות לסגנו, אלא רק להעביר לו את האחריות על עניינים שונים.
בית המשפט העליון עמד על כך בבג"ץ ביטון, בו קבע כי סעיף בהסכם הקואליציוני בין הליכוד לבין אגודת ישראל, שקבע כי סגן שר העבודה והרווחה מטעם האחרונה יפעל במשרד כ"שר לכל דבר", בטל, מאחר שהוא עומד בניגוד להוראות חוק היסוד.
לפי חוק יסוד: הממשלה סגן שר חייב להיות חבר הכנסת, ואין למנות את מי שפרש מסיעתו לתפקיד בתקופת כהונתה של אותה כנסת.
הוראה זו אינה חלה על התפלגות סיעה בתנאים שנקבעו בחוק הבחירות לכנסת.
שר יכול למנות למשרד סגן שר אחד או שני סגני שרים, אך לא יותר מכך, בכפוף לאישור הכנסת.
בהתאם להוראה זו ובניגוד לתפקיד שר, סגן שר לא ימשיך לכהן בתפקידו כאשר הושבעה כנסת חדשה אם הוא לא נבחר לכהן בה.
ברוב ממשלות ישראל כיהנו שני סגני שרים או יותר, כאשר חריגים לכך היו הממשלה הראשונה וכן ממשלותיהן קצרות המועד של משה שרת (הממשלה השישית) וגולדה מאיר (הממשלה ה-16).
גם בחודשים הראשונים לכהונתה של הממשלה ה-31 לא כיהנו סגני שרים, עד שאפרים סנה מונה לסגן שר הביטחון.
כהונת סגן שר מסתיימת במקרים הבאים: התפטרות; פיטורים בידי ראש הממשלה, הממשלה, או השר הממונה על המשרד; העברת השר הממונה מתפקידו; כינון ממשלה חדשה; סגן השר חדל לכהן כחבר הכנסת (למעט במקרה של ניצול תיקון מס' 42 לחוק יסוד: הכנסת, "החוק הנורווגי").
בממשלת חילופים, סגני השרים, בדומה לשרים, יהיו בעלי זיקה לראש הממשלה או לראש הממשלה החלופי, שתיקבע בעת מינויים.
ראש הממשלה לא יכול לפטר סגן שר שזיקתו אל ראש הממשלה החלופי, וראש הממשלה החלופי יכול לפטר סגן שר שזיקתו אליו, על אף שאינו ראש הממשלה.
שר לא יכול לפטר את סגנו אם לסגן זיקה שונה מלשר.
במהלך כהונתה של הכנסת העשרים ושלוש, ניתן למנות שני סגני שרים לשר אחד.
הדואליות בין תפקידיו של סגן השר בכנסת ובממשלה
סגני השרים אמנם אינם חלק מהממשלה, אך הם נחשבים לחלק מהרשות המבצעת, ולכן מוטלות עליהם מגבלות שאינן מוטלות על חברי הכנסת מן השורה.
השופט אליקים רובינשטיין, שהתייחס לדואליות זו, כינה את המצב בו הם מצויים "מצב אנדרוגיני" (אנדרוגינוס הוא אדם בעל מאפיינים זכריים ונקביים).
לפי תקנון הכנסת, סגני שרים אינם רשאים ליזום הצעות חוק, ואינם רשאים לכהן כיושב ראש הכנסת, סגנו או כיושב ראש ועדה מוועדותיה.
בשנת 2008 תוקן התקנון ונקבע כי סגני שרים לא יוכלו להיות חברים בוועדות הכנסת (פרקטיקה שממילא הייתה נהוגה).
תיקון זה עמד בתוקפו כשנה, בטרם הוחזר לקדמותו, לאחר כינונה של הממשלה ה-32. עם זאת, בהסדר המחודש נקבעו מספר מגבלות, לפיהן סגני שרים אינם יכולים לכהן כחברים בוועדת הכספים, בוועדה לענייני ביקורת המדינה ובוועדה המפקחת על המשרד בו הם מכהנים.
ב-1982 עתר חבר הכנסת מרדכי וירשובסקי לבג"ץ, בדרישה שיקבע כי מינויו של חבר הכנסת דב שילנסקי כנציג הכנסת בוועדה לבחירת שופטים פקע עם מינויו לסגן שר.
וירשובסקי טען כי בהיותו של שילנסקי חלק מהרשות המבצעת, הוא אינו יכול עוד לשמש כנציג הכנסת, וכי מדובר בניגוד עניינים.